Incepand de astazi, 22 aprilie a.c., comunitatea financiar-bancara din Romania poate oferi clientilor proprii serviciul Plati Instant care asigura transferul banilor in mai putin de 10 secunde intre banci. O astfel de plata va putea fi efectuata oricand (24/7/365). Valoarea individuala a unei plati executate prin Plati Instant se incadreaza sub 50 mii lei.

Primele doua institutii de credit care au introdus in oferta lor acest serviciu sunt Banca Transilvania si CEC Bank, imbogatind astfel portofoliul de servicii de plata sigure si rapide cu unul inovator, instantaneu si disponibil 24/7.

”Ne bucuram sa fim una dintre cele doua banci care dau startul Platilor Instant in Romania, aducand clientilor o experienta noua in ceea ce priveste gestionarea banilor. Clientii vor putea transfera lei, in timp real, spre bancile din tara noastra care adera la aceasta tehnologie, inclusiv in intervalul off hours – si anume a doua parte a zilei, la final de saptamana sau in zilele de sarbatori. Acestia vor putea folosi serviciul Plati Instant prin BT24 Internet Banking si Mobile Banking, precum si prin aplicatia BT Pay, gratuit primele trei luni de la lansare. Ne bucuram sa avem astazi ocazia sa anuntam aceasta noutate, pentru care ne-am pregatit inca de anul trecut prin dezvoltarile de aplicatii si testarile necesare. Multumim echipei TRANSFOND si CEC Bank pentru pasul facut impreuna, care schimba bankingul in directia digitala. Mult succes bancilor care urmeaza sa adere la Sistemul de Plati Instant.”, a declarat Omer Tetik, Director General, Banca Transilvania.

”Prin utilizarea serviciului Plati instant, clientii CEC Bank, persoane fizice si juridice, vor putea efectua plati in orice moment, in conditii de flexibilitate, confort si siguranta. Serviciul este disponibil pentru platile in lei efectuate la ghiseele bancii sau prin intermediul aplicatiei CEC Bank Mobile Banking, momentan doar catre beneficiari cu conturi deschise la Banca Transilvania. Pe masura ce alte banci vor adera la noua schema de decontare, tranzactiile vor putea fi initiate si catre clientii acestora”, a declarat Laurentiu Mitrache, Director General – Presedinte al Comitetului de Directie al CEC Bank.

Utilizatorii finali (consumatori, autoritati, business-uri, etc.) vor putea utiliza serviciul Plati Instant pe masura inrolarii bancilor (sau altor prestatori de servicii de plati) cu care acestia lucreaza, in infrastructura interbancara pentru plati de retail in timp real.

Serviciul a fost dezvoltat de TRANSFOND, operatorul Casei de Compensare Automate a platilor interbancare, in colaborare cu bancile comerciale, Asociatia Romana a Bancilor (Administratorul Schemelor Nationale de Plati) si Banca Nationala a Romaniei (Supraveghetorul Schemelor de Plati). Platile instant sunt astfel cel mai rapid mod de a transfera fonduri in siguranta, acestea fiind procesate interbancar de catre TRANSFOND, cu decontarea finalizata de catre Banca Nationala a Romaniei.

Asociatia Romana a Bancilor, in baza mandatului acordat de Banca Nationala a Romaniei si a acordului de licenta semnat cu European Payment Council, administreaza implementarea, functionarea si dezvoltarea Schemelor Nationale de Plati pe structura standardelor europene, inclusiv a schemei de Plati Instant pentru platile in lei care intra in functiune astazi.

Avantajele serviciului pentru consumatorii individuali sunt generate de posibilitatea de a plati INSTANT bunuri si servicii achizitionate in mediul online sau in mediul real, de a face plati INSTANT catre apropiati, furnizori sau alti destinatari. Business-urile de orice marime pot initia oricand plati urgente cu incadrare in plafonul mentionat, care sa le permita firmelor respective o continuitate a afacerii neafectata, de exemplu, fie de partenerii care nu livreaza propriile servicii sau produse decat in urma confirmarii platii sau chiar a incasarii fondurilor, fie de orice alta situatie care presupune urgenta pentru efectuarea uneia sau mai multor plati.

Pentru operatorii economici care implementeaza singuri sau cu sprijinul bancilor cu care colaboreaza, capacitati de incasare prin instrumentul „Plati Instant” (comercianti traditionali, magazine virtuale, businessuri din orice alt domeniu), avantajele sunt date de receptionarea imediata a banilor in cont, precum si, ca exemplu, de oportunitatea de a lansa noi programe de fidelizare/ promovare a propriilor servicii si produse, bazate pe stimularea clientilor de a achita prin „Plati Instant”.

”O serie de banci se afla in etapele finale de pregatire, inrolarile acestora in infrastructura pentru Plati Instant urmand sa fie realizate in functie de propriile strategii pentru produsele oferite clientilor si de stadiul concret al actiunilor interne de conectare ale fiecareia la infrastructura centrala. Este de asteptat ca toate bancile sa adere la acest serviciu, devenind accesibil astfel tuturor clientilor bancari din Romania. In completarea serviciului Plati Instant, TRANSFOND urmeaza sa lanseze in productie serviciul AliasPay, ce va permite initierea de plati prin intermediul dispozitivelor mobile, cunoscand doar numarul de telefon mobil al beneficiarului, in locul IBAN-ului acestuia. Folosind AliasPay, clientii serviciilor de plati vor putea sa initieze sau sa incaseze diverse sume, in plafonul mentionat, fie prin Plati Instant, fie prin ordine de plata traditionale.” – a declarat Sabin Carantina, Directorul General al TRANSFOND.